4. รายละเอียดเกี่ยวกับการดำเนินธุรกิจ

บริษัทฯ ดำเนินธุรกิจภายใต้วิสัยทัศน์ (Vision) ของผู้บริหารบริษัทฯ
ที่มีความมุ่งมั่นที่จะเป็นผู้นำในธุรกิจการให้บริการการตรวจสอบและทดสอบความปลอดภัยทางวิศวกรรมด้วยเทคนิค
NDT และการประกอบวิชาชีพโดยคนไทย และเป็นที่ยอมรับในระดับสากล
โดยให้ความสำคัญในการให้บริการด้วยบุคลากรที่มีศักยภาพสูง
มีคุณสมบัติตามมาตรฐานสากลมีการใช้เครื่องมือและอุปกรณ์ที่มีประสิทธิภาพ
ทั้งด้านมาตรฐานและเทคโนโลยีที่ทันสมัย จากความมุ่งมั่นที่จะให้บรรลุเป้าหมายดังกล่าว บริษัทฯ
จึงได้มีการพัฒนาด้านบุคลากรและการใช้เทคโนโลยีมาโดยตลอด
และด้วยการดำเนินธุรกิจตามแผนการที่วางไว้ ทำให้ปัจจุบัน บริษัทฯ
เป็นผู้นำด้านการให้บริการการตรวจสอบและทดสอบความปลอดภัยด้วยเทคนิค NDT
กับกลุ่มลูกค้าทุกระดับไม่ว่า จะเป็นโครงการเล็กหรือขนาดใหญ่ เช่น โรงกลั่นน้ำมัน
อุตสาหกรรมแยกก๊าซ โรงงานอุตสาหกรรมปิโตรเคมี ท่อส่งก๊าซ ท่อส่งน้ำมัน ท่อลำเลียงสารเคมี
เป็นต้น สำหรับมาตรฐานที่ใช้ในการให้บริการทั้งทางด้านการทดสอบและตรวจสอบ
จะดำเนินการตามหลักวิชาการและประสบการณ์ ภายใต้ข้อกำหนดมาตรฐานที่เป็นสากล ดังนี้

-   The American Society of Nondestructive Testing (“ASNT”)

-   American Petroleum Institute (“API”)

-   European Norms (“EN”)

-   The American Society of Mechanical Engineers (“ASME”)

-   British Standards (“BS”)

-   Deutsche Industrial Norms (“DIN”)

-   Japanese Industrial Standards (“JIS”)

-   American Society for Testing and Material (“ASTM”)

-   Thai Industrial Standard (“TIS”)

-   หลักเกณฑ์และข้อกำหนดของกรมธุรกิจพลังงาน กระทรวงพลังงาน

-   หลักเกณฑ์และข้อกำหนดของสำนักงานปรมาณูเพื่อสันติ
    กระทรวงวิทยาศาสตร์เทคโนโลยีและสิ่งแวดล้อม

ทั้งนี้ มาตรฐานสากลดังกล่าวที่ใช้ในการให้บริการ
บุคลากรที่เป็นผู้ปฎิบัติการตรวจสอบและทดสอบด้าน NDT จะต้องได้รับใบอนุญาตเฉพาะตัวบุคคล
เพื่อแสดงถึงการเป็นผู้มีความรู้ ความสามารถ
และคุณสมบัติในการเป็นผู้ให้บริการการตรวจสอบและทดสอบด้าน NDT
ตามมาตรฐานสากลประเภทนั้นๆ ได้

[]

[]

[]

เพื่อให้การดำเนินธุรกิจของบริษัทฯ
เป็นไปได้อย่างมั่นคงสามารถสนองความต้องการของลูกค้าได้อย่างกว้างขวาง
และประสบความสำเร็จตามเป้าหมาย บริษัทฯ
ได้ดำเนินการจัดหาพันธมิตรทั้งภายในและต่างประเทศ เพื่อประโยชน์ในด้าน
การให้ความช่วยเหลือและความร่วมมือในด้านต่าง ๆ อาทิเช่น
การสนับสนุนและร่วมมือในการถ่ายทอดความรู้ด้านเทคโนโลยีใหม่ๆ
การวิจัยพัฒนาเครื่องมือและอุปกรณ์ การฝึกอบรมหลักสูตรด้านการทดสอบ
การแลกเปลี่ยนประสบการณ์ซึ่งกันและกัน การช่วยเหลือสนับสนุนฝึกความชำนาญ
การฝึกอาชีพให้แก่นักศึกษา เป็นต้น ซึ่งพันธมิตรต่างๆ ทั้งภายในประเทศและต่างประเทศ มีดังนี้

-   Oceaneering International Co.,Ltd. จากประเทศอังกฤษ

-   Korea Inspection & Engineering Co.,Ltd. จากประเทศเกาหลี

-   การไฟฟ้าฝ่ายผลิตแห่งประเทศไทย

-   ภาควิชานิวเคลียร์ คณะวิศวกรรมศาสตร์ จุฬาลงกรณ์มหาวิทยาลัย

-   มหาวิทยาลัยเทคโนโลยีพระจอมเกล้าธนบุรี

-   มหาวิทยาลัยเชียงใหม่

ในส่วนของการจัดฝึกอบรมภายใน บริษัทฯ ได้ทำการจัดฝึกอบรมหลักสูตรการตรวจสอบด้วยเทคนิค
NDT ซึ่งมีอยู่หลายวิธีตามขอบข่ายที่บริษัทฯ ให้บริการแก่ลูกค้า
และจัดสอบเพื่อออกใบรับรองให้บุคลากรที่สอบผ่านตามเกณฑ์ที่กำหนด โดยเป็นไปตามกฎระเบียบจาก
“ สมาคมทดสอบโดยไม่ทำลายแห่งสหรัฐอเมริกา (ASNT) ” และองค์กรสากลอื่นๆ เช่น ISO
นอกจากนั้นยังมีการเชิญผู้เชี่ยวชาญจากต่างประเทศและในประเทศมาทำการฝึกอบรมให้แก่บุคลากรของบริษัทฯ
เพื่อเพิ่มเติมความรู้ในด้านต่างๆ เช่น การใช้เทคโนโลยีชั้นสูง ความปลอดภัยในการทำงานกับรังสี
มาตรฐานงานเชื่อมตามมาตรฐานสากล ที่ใช้ในอุตสาหกรรม เช่น ASME Code
การทำงานในที่อับอากาศ ฯลฯ เป็นต้น

บริษัทฯ ได้ให้ความสำคัญในการจัดการฝึกอบรมอย่างยิ่ง
จึงได้สร้างอาคารศูนย์ฝึกอบรมขึ้นเพื่อรองรับการฝึกอบรมพนักงานทั้งภาคทฤษฎีและภาคปฏิบัติ
เพื่อให้การฝึกอบรมเป็นไปอย่างมีประสิทธิภาพ และตามข้อกำหนด ในมาตรฐานสากล
นอกจากนี้บริษัทฯ ยังให้โอกาสได้รับการฝึกอบรมอีกหลายหลักสูตร
ทั้งในประเทศและต่างประเทศกับองค์กรต่างๆ ที่ได้มาตรฐานเป็นที่ยอมรับในระดับสากล
เพื่อให้ทันต่อเทคโนโลยีที่มีการพัฒนาและเปลี่ยนแปลงไปอย่างรวดเร็ว
และสามารถตอบสนองต่อความต้องการของลูกค้าได้มากขึ้น การจัดส่งพนักงานไปฝึกอบรมภายนอก
จะพิจารณาด้านคุณธรรม
ประสิทธิภาพขององค์กรที่ให้การฝึกอบรมและประโยชน์ที่จะได้รับอย่างคุ้มค่าเป็นสำคัญ ดังเช่น

1. ในกรณีส่งอบรมต่างประเทศ

-   สถานที่จัดหลักสูตรอบรม หากเป็นไปได้จะเลือกให้อยู่ในภูมิภาคเอเชียแปซิฟิค เช่น สิงคโปร์
    มาเลเซีย ในกรณีที่มีการเปิดหลักสูตรโดยทีมงานจากประเทศสหรัฐอเมริกา
    ซึ่งจะเป็นการช่วยประหยัดต้นทุนในการเดินทางและค่าครองชีพ

-   คำนึงถึงมาตรฐานวิชาชีพให้ตรงตามข้อกำหนดและกฎเกณฑ์

-   คำนึงถึงความเหมาะสมและสอดคล้องกับปริมาณงานที่มีการให้บริการลูกค้า
    เพื่อควบคุมรายจ่ายที่เกินความจำเป็น

2. ในกรณีหลักสูตรการฝึกอบรมจากสถาบันภายในประเทศ ได้แก่

-   สถาบันเทคโนโลยีนิวเคลียร์แห่งประเทศไทย

-   ศูนย์นวัตกรรมเทคโนโลยีไทย – ฝรั่งเศส

-   กรมสวัสดิการและคุ้มครองแรงงาน

-   มหาวิทยาลัยสุโขทัยธรรมาธิราช

-   สมาคมการทดสอบโดยไม่ทำลายแห่งประเทศไทย ฯลฯ

เป็นความจำเป็นอย่างยิ่งที่บริษัทฯ จะต้องมีบุคลากรที่มีคุณสมบัติครบถ้วน
ตามข้อกำหนดในมาตรฐานและกฎหมาย
ตามระดับความรับผิดชอบในแต่ละกระบวนวิธีทดสอบอย่างเพียงพอที่ให้บริการลูกค้า
นอกเหนือจากอุปกรณ์ เครื่องมือ และเทคโนโลยีที่ทันสมัย ทั้งนี้
ด้วยเป็นธุรกิจที่เกี่ยวข้องกับความปลอดภัยในชีวิต ทรัพย์สิน และสิ่งแวดล้อม ความแม่นยำ
และถูกต้องของผลทดสอบเป็นตัวกำหนดความพึงพอใจและไว้วางใจจากลูกค้า
ซึ่งหมายถึงเป็นตัวกำหนดอนาคตของบริษัทฯ เช่นกัน ด้วยความพร้อมในสิ่งเหล่านี้ที่ทำให้บริษัทฯ
สามารถขยายตัวมาถึงปัจจุบัน

นอกจากนี้ บริษัทฯ ยังได้รับใบรับรองประเภทที่ 1 จากกรมธุรกิจพลังงาน กระทรวงพลังงาน
ให้เป็นผู้มีคุณสมบัติและคุณวุฒิในการทดสอบและตรวจสอบถังก๊าซหุงต้ม ถังเก็บและจ่ายก๊าซ
ถังขนส่งก๊าซ ระบบท่อก๊าซและอุปกรณ์ทุกชนิด ที่เกี่ยวข้อง

ปัจจัยที่ทำให้ประสบความสำเร็จ (Key Success Factor)

1.  ผลงานและมาตรฐานการให้บริการของบริษัทฯ

2.  ความพร้อมของเครื่องมือและอุปกรณ์ที่ใช้ในการให้บริการ

3.  บุคลากรและทีมงานที่มีความชำนาญ
    รวมทั้งเป็นผู้มีคุณสมบัติในการเป็นผู้ปฏิบัติงานที่ผ่านการรับรอง

  ตามมาตรฐานสากล

4.  ระเบียบวินัยในการจัดการบริหารธุรกิจ

5.  ฐานะการเงินของบริษัทฯ

6.  ความน่าเชื่อถือและภาพลักษณ์ของบริษัทฯ

7.  การบริหารธุรกิจด้วยยึดนโยบายความรับผิดชอบต่อสังคม และความมั่นคงต่อประเทศ

8.  การได้รับความไว้วางใจของผู้ใช้บริการ

  4.1 ลักษณะการให้บริการ

การให้บริการของบริษัทฯ จะแบ่งออกเป็น 2 ลักษณะ คือ

4.1.1 การทดสอบด้วยเทคนิค NDT เป็นการใช้เทคนิค NDT
เพื่อตรวจสอบวัสดุและชิ้นส่วนประกอบต่างๆ ของเครื่องจักร ระบบท่อลำเลียงก๊าซ น้ำมัน สารเคมี
ถังรับแรงดันสูง หม้อต้มไอน้ำ (Boiler) และโครงสร้างโลหะเหล็กขนาดใหญ่
เพื่อหารอยตำหนิภายในโครงสร้างของชิ้นงาน ปัจจุบันบริษัทฯ ให้บริการ NDT ในเทคนิคขั้นพื้นฐาน
ด้วยกระบวนวิธีดังเช่น RT UT MT และ PT และวิธีอื่นๆ อีก รวมถึงการให้บริการ NDT
ด้วยเทคโนโลยีชั้นสูง (Advanced Technology) โดยมีรายละเอียด ดังนี้

กระบวนวิธีที่ให้บริการทดสอบโดยไม่ทำลาย

+----------------------------+-----------------------------------------+
| วิธีการให้บริการ               | รายละเอียด                               |
+----------------------------+-----------------------------------------+
| 1.  Radiographic Testing   | วิธีการทดสอบโดยการฉายรังสี คือ               |
|     (RT)                   | การตรวจหารอยตำหนิภายในวัสดุ                |
|                            | โดยใช้สารกัมมันตภาพรังสี และใช้แผ่นฟิล์มบันทึกข้อมูล |
| (การทดสอบด้วยภาพถ่ายรังสี)     | ตัวอย่างชิ้นงานที่ใช้วิธีการนี้ คือ งานท่อ           |
|                            | งานแนวเชื่อม                              |
| (Conventional , Crawler &  |                                         |
| Scar )                     |                                         |
+----------------------------+-----------------------------------------+
| 2. Ultrasonic Testing (UT) | การทดสอบโดยการใช้คลื่นเสียงความถี่สูง          |
|                            | ซึ่งเป็นที่น                                 |
| (                          | ิยมมากในงานอุตสาหกรรมที่เกี่ยวกับการควบคุมคุณภาพ |
| การทดสอบด้วยคลื่นเสียงความถี่สูง) | และศึกษาถึงส่วนประกอบ                      |
|                            | แต่ส่วนมากใช้ตรวจสอบหารอยตำหนิ              |
| (TOFD, UFD, Phased Array)  | ตัวอย่างชิ้นงานที่ใช้วิธีการนี้ คือ งานโครงสร้างโลหะ |
|                            | ท่อที่มีความหนามาก                          |
+----------------------------+-----------------------------------------+
| 3. Magnetic Particles      | เป็นวิธีการทดสอบโดยใช้ผงแม่เหล็ก              |
| Testing (MT)               | และขบวนการเหนี่ยวนำให้เกิดสนามแม่เหล็ก        |
|                            | ซึ่งใช้ตรวจสอบชิ้นงานที่มีคุณสมบัติประเภท          |
| (การทดสอบด้วยอนุภาคแม่เหล็ก)   | ส                                       |
|                            | ารพวกเหล็กและเหล็กกล้าที่สามารถดูดได้ด้วยแม่เหล็ก |
|                            | (Ferro Magnetic Material)               |
|                            | ตัวอย่างชิ้นงานที่ใช้วิธีการนี้ คือ งานท่อ           |
|                            | งานโครงสร้างโลหะ                         |
+----------------------------+-----------------------------------------+
| 4. Liquid Penetrant        | เป็นวิธีการตรวจหาความบกพร่องบนผิวชิ้นงาน       |
| Testing (PT)               | หรือวัสดุที่ผิวหน้าปิดแต่ไม่มีรูพรุน                 |
|                            | เป็น                                     |
| (การทดสอบโดยสารแทรกซึม)     | วิธีที่นิยมใช้ตรวจสอบกับวัสดุที่ไม่มีคุณสมบัติเป็นแม่เหล็ก |
|                            | โดยกระบวนการแทรกซึมของน้ำยา               |
|                            | ตัวอย่างชิ้นงานที่ใช้วิธีการนี้ คือ งานท่อ           |
|                            | งานโครงสร้างโลหะ                         |
+----------------------------+-----------------------------------------+
| 5. Ultrasonic Thickness    | การทดสอบโดยกระ                          |
| Measurement                | บวนการใช้คลื่นเสียงในการตรวจสอบความหนาของถัง |
|                            | ระบบท่อ อุปกรณ์ต่าง ๆ                       |
+----------------------------+-----------------------------------------+
| 6. Coating/Wrapping        | การทดสอบ Holiday                        |
| Holiday Detection          | ใช้เพื่อท                                  |
|                            | ดสอบหาการแตกหรือรั่วของสารที่ใช้เคลือบบนผิวโลหะ |
|                            | เช่น สี                                   |
|                            | ห                                       |
|                            | รือวัสดุที่ใช้เคลือบเพื่อป้องกันการกัดกร่อนผิวงานโลหะ |
|                            | ตัวอย่างชิ้นงานที่ใช้วิธีการนี้ คือ งานวางท่อใต้พื้นดิน  |
+----------------------------+-----------------------------------------+
| 7. Hardness Measurement    | เป็นการวัดความแข็งแกร่งของเนื้อโลหะ           |
|                            | ซึ่งเป็นการตรวจวัดทางเครื่องกล                |
|                            | ทำให้ทราบถึงคว                            |
|                            | ามแข็งแรงของโลหะซึ่งมีประโยชน์ในการนำมาคำนวณ |
|                            | ออกแบบโครงสร้าง ระบบท่อ ภาชนะรับแรงดัน      |
|                            | ตัวอย่างชิ้นงานที่ใช้วิธีการนี้ คือ งานโครงสร้างโลหะ |
|                            | งานถังบรรจุสารไวไฟ                        |
+----------------------------+-----------------------------------------+
| 8. Hydrostatic Testing     | วิธีการตรวจสอบรอยรั่วซึมของถัง ระบบท่อ         |
|                            | ด้วยแรงดันน้ำ ตัวอย่างชิ้นงานที่ใช้วิธีการนี้ คือ      |
|                            | งานตรวจสอบถังก๊าซ                         |
+----------------------------+-----------------------------------------+
| 9. NDT and Engineering     | การให้บริการที่ปรึกษาทางวิศวกรรม              |
| Consultation               | และกระบวนการทดสอบด้วย NDT โดยทางบริษัทฯ    |
|                            | จะเป็นผู้ให้คำแนะนำถึงข้อควรปฏิบัติเพื่อให้ชิ้น       |
|                            | งานมีคุณภาพตามมาตรฐานที่กำหนดของเทคโนโลยีที่ใช้ |
|                            | เช่น งานเชื่อมโลหะ งานท่อลำเลียง             |
|                            | ซึ่งภายหลังจากที่ดำเนินงานเสร็จเรียบร้อยแล้ว      |
|                            | ทางบริษัทฯ                                |
|                            | จะเป็นผู้เข้าไปให้การทดสอบและตรวจสอบความ     |
|                            |                                         |
|                            | ปลอดภัยด้วย NDT อีกครั้งหนึ่ง                  |
+----------------------------+-----------------------------------------+

  ---------------------------- --------------------------------------------------------------
  วิธีการให้บริการ                 รายละเอียด

  10. Positive Material        วิธีการตรวจสอบด้วยรังสีเพื่อวิเคราะห์ส่วนผสมของโลหะของชิ้นงานที่ทำการทดสอบ
  Identification (PMI)         

  11. Bore Scope (Visual Test) วิธีการตรวจสอบโดยการส่องกล้อง เพื่อรับภาพภายในของชิ้นงาน
                               ตัวอย่างชิ้นงานที่ใช้วิธีการนี้ คือ งานท่อทนความร้อน

  12. Eddy Current             วิธีการตรวจสอบด้วยกระแสไหลวน ตัวอย่างชิ้นงานที่ใช้วิธีการนี้ คือ
                               งานท่อทนความร้อน

  13. Tank Floor Scan          วิธีการตรวจสอบการรั่วไหลของสนามแม่เหล็ก ตัวอย่างชิ้นงานที่ใช้วิธีการนี้ คือ
                               ถังเก็บสารไวไฟ สารเคมี หรือแก๊ส

  14. Acoustic Emission        วิธีการตรวจสอบด้วยการจับเสียง Acoustic ตัวอย่างชิ้นงานที่ใช้วิธีการนี้ คือ
                               งานถังเก็บสารไวไฟ หรือแก๊ส

  15.Spectrometer              วิธีการตรวจสอบด้วยคลื่นแสง
                               เพื่อวิเคราะห์ส่วนผสมของโลหะของชิ้นงานที่ทำการทดสอบ

  16.Replica Test              วิธีการตรวจสอบโครงสร้างทางจุลภาคของโลหะของชิ้นงานที่ทำการทดสอบ

  17.Iris                      วิธีการตรวจสอบด้วยคลื่นเสียงความถี่สูงสำหรับการทดสอบความหนาของท่อ
  ---------------------------- --------------------------------------------------------------

ขั้นตอนการให้บริการ

เมื่อได้สัญญาการว่าจ้าง ผู้ว่าจ้างจะเป็นผู้มอบเอกสารรายละเอียดของชิ้นงานตามเงื่อนไขการจ้าง
พร้อมส่งมอบชิ้นงานให้ทำการทดสอบ ภายหลังเสร็จสิ้นการทดสอบบริษัทฯ
ก็จะส่งผลการทดสอบพร้อมส่งมอบชิ้นงานคืนผู้ว่าจ้าง หากมีข้อสงสัยจากฝ่ายหนึ่งฝ่ายใด
ก็จะมีการทำความเข้าใจจนเป็นที่พอใจ
โดยทั้งสองฝ่ายจะเก็บข้อมูลไว้เป็นหลักฐานเมื่อต้องมีการตรวจสอบหรือทดสอบซ้ำ

เทคนิคที่ใช้ในการให้บริการแบ่งออกเป็น 2 ระดับ ดังนี้

1.  การทดสอบด้วยเทคนิคพื้นฐาน (Conventional Method)

เป็นเทคนิคที่ใช้กันมานานในวงการตรวจสอบทางภาคอุตสาหกรรมจนถึงปัจจุบัน โดยกว่า 90%
ของรายได้ของบริษัทฯ มาจากการทดสอบด้วยเทคนิคนี้
ซึ่งมีข้อดีที่ลูกค้ามีความคุ้นเคยเป็นอย่างดีและค่าบริการต่ำกว่า
แต่ใช้เวลารวมถึงปัจจัยที่เกี่ยวข้องที่มากกว่า เช่น
ปริมาณคนในการทำการทดสอบและสถานที่ใช้ในการปฏิบัติการ เป็นต้น ในส่วนของบริษัทฯ
ได้ประโยชน์ที่มีต้นทุนในเครื่องมือและอุปกรณ์ในการประกอบธุรกิจที่ต่ำ
เนื่องจากการได้ใช้ดำเนินธุรกิจมายาวนาน
โดยมีการปรับปรุงดูแลเครื่องมือให้ได้มาตรฐานอย่างสม่ำเสมอ อีกทั้งในกรณีต้องเพิ่มเครื่องมือ
อุปกรณ์ รวมถึงบุคลากร จะพิจารณาตามความเหมาะสมของปริมาณงานที่เพิ่มขึ้นเป็นสำคัญ

2.  การทดสอบด้วยเทคนิคขั้นสูง (Advanced Method)

เป็นกระบวนวิธีการทดสอบที่ใช้ทั้งเทคนิค เครื่องมือและอุปกรณ์ที่มีประสิทธิภาพสูงขึ้น
ซึ่งได้รับการพัฒนาการทางเทคโนโลยีที่ทันสมัย
เพื่อประโยชน์ด้านการทดสอบที่สามารถลดเวลาลงได้อย่างมีประสิทธิภาพ
มีความง่ายและสะดวกในการใช้งาน
และที่สำคัญการทดสอบจะมีความแม่นยำและความปลอดภัยในการใช้งานมากขึ้นกว่าเทคนิคพื้นฐาน

อย่างไรก็ตาม การทดสอบด้วยเทคนิค Advanced จะมีต้นทุนด้านเครื่องมือและอุปกรณ์
ที่ใช้ประกอบการให้บริการที่สูงกว่ามาก
นอกจากนี้บุคลากรจะต้องมีความรู้และความเข้าใจในการทำงานของเครื่องมือและอุปกรณ์ดังกล่าวเป็นอย่างดี
จึงส่งผลให้อัตราค่าบริการสำหรับการทดสอบสูงขึ้นตามเช่นกัน ซึ่งลูกค้าที่เลือกใช้บริการ Advanced
Method จะคำนึงถึงประโยชน์ในด้านการประหยัดเวลาซึ่งลดลงกว่า 10 เท่า
เพื่อลดต้นทุนจากค่าเสียโอกาสในการดำเนินธุรกิจ
ดังนั้นในกรณีที่โรงงานจะต้องหยุดการผลิตเพื่อตรวจสอบตามวาระ (Shut Down)
ผู้เกี่ยวข้องของกิจการจึงต้องประเมินความคุ้มค่าระหว่างการตรวจสอบโดยใช้ Advanced Method
เพื่อประหยัดเวลา หรือ Conventional Method เพื่อประหยัดค่าทดสอบ

ปัจจุบัน บริษัทฯ มีสัดส่วนการรับงานที่เป็น Advanced Method คิดเป็นประมาณร้อยละ 5
ของมูลค่าการให้บริการทั้งหมด และมีแนวโน้มที่จะเพิ่มขึ้นอย่างต่อเนื่อง
เนื่องมาจากการมีพันธมิตรที่ให้ความร่วมมือทั้งในส่วนของเครื่องมือ อุปกรณ์ และผู้เชี่ยวชาญด้าน
Advanced NDT รวมถึงการที่บริษัทฯ
ได้มีการเตรียมความพร้อมและขยายการลงทุนทั้งในด้านบุคคลากร
เครื่องมือและอุปกรณ์ไว้เป็นอย่างดี
และการที่ได้รับการยอมรับและความไว้วางใจจากลูกค้าเพิ่มขึ้นอย่างต่อเนื่อง

4.1.2 การตรวจสอบ (Inspection) คือ
การให้บริการที่ต้องมีผลสรุปถึงสภาพการใช้งานของชิ้นงานอย่างชัดเจน
ตามจุดประสงค์ของการตรวจสอบ เช่น
การตรวจสอบถังบรรจุก๊าซว่ามีความปลอดภัยต่อการใช้งานหรือไม่ เป็นต้น ซึ่งลูกค้าส่วนใหญ่ที่บริษัทฯ
ได้เข้าไปให้บริการจะเป็นลูกค้าเจ้าของโครงการ และเจ้าของชิ้นงานโดยตรง
ทั้งนี้สามารถแบ่งลักษณะการให้บริการ ตามประเภทของการตรวจสอบได้ ดังนี้

-   งานตรวจสอบเพื่อป้องกันการเกิดปัญหา (Preventive Maintenance)
    เป็นการให้บริการงานตรวจสอบ เพื่อประเมินความสมบูรณ์
    และมีความพร้อมต่อการใช้งานอย่างปลอดภัยของโครงสร้างโลหะ หรือชิ้นงานที่ตรวจสอบ
    หรือการตรวจสอบเพื่อหาความสึกหรอของโครงสร้างเพื่อการซ่อมบำรุง เป็นต้น

-   งานตรวจสอบภาชนะรับแรงดันสูง (Pressure Vessel Inspection)
    เป็นการให้บริการงานตรวจสอบ ตามข้อบังคับของกรมธุรกิจพลังงาน กระทรวงพลังงาน
    สำหรับงานถังบรรจุสารไวไฟ เช่น แก๊ส เป็นต้น

-   งานตรวจสอบเพื่อจัดทำฐานข้อมูลให้ลูกค้า (Base Line Inspection) เป็นการตรวจสอบ
    เพื่อใช้เป็นข้อมูลเปรียบเทียบในการตรวจสอบครั้งต่อ ๆ ไป

การให้บริการด้านการตรวจสอบและทดสอบของบริษัทฯ
สามารถแบ่งตามวัตถุประสงค์ของลูกค้าได้เป็น 2 กลุ่มใหญ่ ดังนี้

4.1.2.1 กลุ่มลูกค้าที่จะต้องรับการตรวจสอบและทดสอบตามกฎหมาย เช่น กฎกระทรวง
กรมธุรกิจพลังงาน กระทรวงพลังงาน เพื่อให้ได้ใบรับรองความปลอดภัยตามที่กฎหมายบังคับ
ในการนำไปใช้ดำเนินการทางธุรกิจต่อไปได้ เช่น กลุ่มลูกค้าที่ครอบครองระบบท่อรับแรงดันสูง
ภาชนะรับแรงดัน เช่น ก๊าซ LPG NGV ต่างๆ เป็นต้น

4.1.2.2 กลุ่มลูกค้าประเภทที่ต้องดำเนินการตามข้อกำหนดในมาตรฐานสากลด้านความปลอดภัย
เช่น โรงแยกก๊าซ โรงกลั่นน้ำมัน ท่อขนส่งน้ำมัน และงานขนส่งทางท่อ เป็นต้น
โดยบริษัทที่อยู่ในอุตสาหกรรมเหล่านี้ จะต้องปฏิบัติตามมาตรฐานสากลของ ASTM (American
Society for Testing and Material)
ซึ่งเป็นมาตรฐานเกี่ยวกับการทดสอบวัสดุตามเงื่อนไขและหลักเกณฑ์ที่กำหนด
นอกจากนี้ยังมีมาตรฐานสากล ASME (The American Society of Mechanical
Engineers), BS (British Standards), DIN (Deutsche Industrial Norms), JIS
(Japanese Industrial Standards) เป็นต้น

อย่างไรก็ดี ไม่ว่าจะเป็นกลุ่มลูกค้าประเภทใดก็ตาม
ในการให้บริการล้วนจำเป็นจะต้องใช้บุคลากรที่มีความสามารถ ความชำนาญ
และมีจรรยาบรรณทั้งสิ้น ทั้งนี้เพื่อให้ได้ผลงานที่มีความแม่นยำ ถูกต้อง น่าเชื่อถือ
โดยคำนึงถึงความปลอดภัย ใน ชีวิต และทรัพย์สินสูงสุด ดังนั้นการคัดสรรบุคลากรในการทำหน้าที่นี้
จึงจำเป็นต้องเข้มงวด เคร่งครัด และรัดกุม
เพื่อให้เป็นไปตามวัตถุประสงค์ของการใช้บริการการทดสอบและตรวจสอบของลูกค้า

  4.2 ภาวะอุตสาหกรรมและภาวการณ์แข่งขัน

4.2.1 ภาวะอุตสาหกรรม

ภาวะอุตสาหกรรมการตรวจสอบและทดสอบความปลอดภัยทางวิศวกรรมที่บริษัทฯ ดำเนินการอยู่นั้น
จะมีอัตราการเติบโตเป็นสัดส่วนตรงตามภาวะอุตสาหกรรมโดยรวม
โดยเฉพาะอย่างยิ่งอุตสาหกรรมหนักที่มีความเสี่ยงสูง ทั้งในด้านการผลิตและการสร้างการประกอบ
อาทิเช่น ด้านพลังงาน ปิโตรเคมี เชื้อเพลิง ต่างๆ รวมถึงโครงสร้างขนาดใหญ่ ฯลฯ
และโดยที่อัตราการเติบโตทางภาคอุตสาหกรรมเหล่านี้
จะขึ้นอยู่กับเศรษฐกิจของประเทศและของโลก
ดังนั้นเมื่อการเมืองมีปัญหาย่อมมีผลกระทบไปถึงปัญหาทางเศรษฐกิจอย่างหลีกเลี่ยงไม่ได้
จากสถานะการณ์ที่เกิดขึ้นภายในประเทศต่อเนื่องกันมาหลายปี ทั้งจากภาครัฐบาลที่ไม่มีเสถียรภาพ
ไม่มีความเป็นเอกภาพ ทำให้นโยบายการพัฒนาประเทศไม่ชัดเจน การแก้ไขปัญหาไม่เด็ดขาด
อีกทั้งปัญหาการระงับชั่วคราวของ 76
โครงการจากผลกระทบทางมลภาวะที่มาบตาพุดก็ยังไม่มีการจัดการอย่างเป็นรูปธรรม
รวมถึงความไม่สงบจากการชุมนุมของคนหลายหลากสี
ความวุ่นวายจากการปลุกระดมมวลชนของคนหลากหลายอาชีพ
ปัญหาของสี่จังหวัดชายแดนภาคใต้ยังไม่ลดความรุนแรง
อีกทั้งมีการปะทะทางทหารตามชายแดนไทย-กัมพูชา ซึ่งเป็นประเทศเพื่อนบ้าน ต่างๆ เหล่านี้
ล้วนเป็นส่วนทำลายบรรยากาศการลงทุนของผู้ประกอบการและนักลงทุนทั้งในและต่างประเทศอย่างรุนแรง
มีทั้งการชะลอโครงการออกไป
แม้แต่โครงการที่มีแผนลงทุนที่ชัดเจนก็ยังมีการเลื่อนกำหนดการออกไปหลายโครงการ
และการย้ายฐานการลงทุนไปยังประเทศอื่นก็ปรากฎให้เห็นอย่างต่อเนื่อง
ทำให้ภาวะอุตสาหกรรมถดถอยลงอย่างเห็นได้ชัด แม้แต่ บางโครงการในต่างประเทศเป้าหมาย
ก็ได้รับผลกระทบจากวิกฤตเศรษฐกิจโลกที่ยังไม่ฟื้นตัวดี ซึ่งมีทั้งการลดขนาดจนถึงล้มเลิกโครงการ
ก็มีปรากฎให้เห็นหลายโครงการ
แต่อย่างไรก็ตามพลังงานไฟฟ้ายังคงเป็นปัจจัยที่สำคัญต่อการดำรงชีวิต
รวมทั้งการประกอบอุตสาหกรรมและการทำธุรกิจ ซึ่งยังมีแนวโน้มเพิ่มขึ้นอย่างต่อเนื่อง โดยในปี
พ.ศ.2553 มีการบริโภคพลังงานไฟฟ้าเพิ่มขึ้นร้อยละ 5 จากปี พ.ศ.2552
และจากนโยบายของภาครัฐที่ประกาศตรึงราคาค่าไฟฟ้าไว้
จึงยังเป็นเหตุจูงใจให้นักลงทุนและผู้ประกอบการหันมาลงทุนในการสร้างโรงไฟฟ้ามากขึ้น
เพื่อเป็นการเพิ่มกำลังการผลิตไฟฟ้าให้เพียงพอต่อความต้องการที่มีแนวโน้มเพิ่มขึ้น แม้ว่าในปี
พ.ศ.2553 มีการเลื่อนการสร้างโรงไฟฟ้าหลายแห่งก็ตาม แต่ก็ได้มีแผนสร้างต่อ ในปี พ.ศ.2554
ตามเป้าหมาย โดยคาดว่าสถานการณ์ภายในประเทศน่าจะเข้าสู่ภาวะปกติ
และภาวะอุตสาหกรรมน่าจะมีการเติบโตตามภาวะเศรษฐกิจโลกที่กำลังฟื้นตัว ซึ่งบริษัทฯ
ได้มีการเตรียมความพร้อมเพื่อรับสถานการณ์ที่น่าจะดีขึ้นนี้ได้ และ
มีความพร้อมที่จะขยายฐานธุรกิจไปสู่แหล่งอุตสาหกรรมอื่นที่มีศักยภาพอีกเช่นกัน

  4.2.2 ภาวะการแข่งขัน

จากวิกฤตเศรษฐกิจและการเมืองที่เกิดขึ้นต่อเนื่องมาหลายปีทำให้ที่ผ่านมากระทบถึงภาวะอุตสาหกรรมอย่างรุนแรง
เป็นผลทำให้ปี พ.ศ.2553 ภาวะอุตสาหกรรมการตรวจสอบและทดสอบได้ถดถอยลงอย่างต่อเนื่อง
ในขณะที่ความต้องการ ใช้บริการลดลงอย่างเห็นได้ชัด แต่ปริมาณของผู้ประกอบการมิได้ลดลงตาม
และเมื่ออยู่ในภาวะอุปสงค์ต่ำกว่าอุปทาน การแข่งขันก็จะเพิ่มความรุนแรงขึ้น ทั้งในด้านราคา
กลยุทธ์ และความเสี่ยงต่อการมีลูกหนี้สูญ
เนื่องจากผู้ใช้บริการก็อยู่ในสภาวะเศรษฐกิจตกต่ำด้วยเช่นกัน แม้ว่าบริษัทฯ
จะได้มีการคาดการณ์ไว้ล่วงหน้าแล้วก็ตาม
แต่ก็ยังไม่สามารถหลบเลี่ยงผ่านไปได้อย่างเช่นเคยในอดีต ซึ่งบริษัทฯ
ใช้นโยบายการรักษาฐานลูกค้าเดิมไว้ให้ได้ และหาลูกค้ากลุ่มเป้าหมายเพิ่มขึ้นอย่างต่อเนื่อง
ในขณะเดียวกันบริษัทฯ ได้ใช้สถานการณ์ที่ปริมาณงานลดลงนี้มาปรับกลยุทธ์ วางแผนธุรกิจ
และกำหนดนโยบายโดยมุ่งพัฒนาบุคลากร อุปกรณ์ ให้มีความพร้อม
เพื่อช่วงชิงส่วนแบ่งทางการตลาดให้ได้มากที่สุด และพร้อมที่จะเผชิญกับภาวะการแข่งขัน
ที่จะทวีความรุนแรงขึ้น ตามภาวะอุตสาหกรรมที่อาจเปลี่ยนไปทั้งในทางบวกและทางลบก็ตาม

1.  จุดแข็ง

1.  การเป็นบริษัทคนไทยที่ดำเนินธุรกิจด้านวิศวกรรมการตรวจสอบและทดสอบความปลอดภัยด้วยเทคนิค
    NDT เป็นรายแรกของประเทศไทย ซึ่งดำเนินงานมาตั้งแต่ปี 2525
    ด้วยประสบการณ์ที่สั่งสมมายาวนานและมาตรฐานการให้บริการเป็นที่พึงพอใจของลูกค้า
    อีกทั้งการบริหารจัดการที่ยืดหยุ่น ประนีประนอมทั้งลูกค้าและพนักงาน
    โดยตั้งอยู่บนพื้นฐานความถูกต้อง
    รวมถึงค่าบริการที่สมเหตุสมผลและค่าตอบแทนของพนักงานที่ยุติธรรม
    เหล่านี้เป็นปัจจัยที่ทำให้บริษัทฯ มีชื่อเสียงเป็นที่รู้จักและยอมรับจากลูกค้า

2.  บริษัทฯ มีอุปกรณ์และเครื่องมือที่ใช้ในการให้บริการทำงานที่มีประสิทธิภาพ
    ทั้งระดับเทคนิคขั้นพื้นฐาน และที่เป็นเทคโนโลยีชั้นสูงอย่างพอเพียง
    รวมถึงมีทีมบุคลากรที่มีคุณสมบัติผ่านการรับรองระดับมาตรฐานสากลทุกระดับ ตามข้อกำหนด
    ซึ่งเหล่านี้เป็นปัจจัยส่วนหนึ่งที่ช่วยให้การทำงานด้านการตรวจสอบสามารถดำเนินไปได้อย่างมีประสิทธิภาพ

3.  บริษัทฯ มีพนักงานระดับควบคุมงานซึ่งเป็นพนักงานที่มีประสบการณ์
    และความชำนาญที่ร่วมงานกับ

บริษัทฯ มานานกว่า 5 – 20 ปี เป็นจำนวนมากพอที่จะทำให้บริษัทฯ
สามารถวางแผนงานด้านบริหารและการบริการได้อย่างมีประสิทธิภาพ

4.  ระบบการบริหารจัดการของบริษัทฯ ที่มีประสิทธิภาพ
    โดยมีโครงสร้างการบริหารจัดการที่ชัดเจน และ สอดคล้องกับหลักธรรมาภิบาล
    ซึ่งเน้นการบริหารจัดการที่โปร่งใสและรักษาจรรยาบรรณในการดำเนินธุรกิจเป็นสำคัญ

5.  การที่บริษัทฯ มีทำเลที่ตั้งของสำนักงานสาขารวม 7 แห่ง
    ครอบคลุมพื้นที่ซึ่งเป็นแหล่งอุตสาหกรรมต่างๆ ที่สำคัญของประเทศส่งผลให้การบริการ
    เข้าถึงกลุ่มลูกค้าได้อย่างรวดเร็วสามารถตอบสนองต่อความต้องการของลูกค้าได้ทันเวลา

6.  บริษัทฯ มีฐานะด้านการเงินที่มั่นคง ที่ผ่านมาการขยายเครือข่ายพื้นที่การให้บริการ
    รวมทั้งการจัดซื้อเครื่องมืออุปกรณ์ด้วยทุนของบริษัทฯ ซึ่งทำให้บริษัทฯ
    ไม่มีความเสี่ยงจากการพึ่งพิงเงินกู้สถาบันการเงิน

7.  บริษัทฯ มีศูนย์ฝึกอบรมซึ่งเป็นการอบรมเทคนิค NDT ในกระบวนวิธีต่างๆ
    เป็นการภายในให้กับพนักงานอย่างสม่ำเสมอ
    ทำให้สามารถพัฒนาและเพิ่มจำนวนบุคลากรที่มีคุณภาพและความสามารถในการให้บริการแก่ลูกค้าได้อย่างเพียงพอ

4.4 กลุ่มลูกค้าที่ใช้บริการ

กลุ่มลูกค้าอุตสาหกรรมที่ใช้บริการการตรวจสอบและทดสอบด้วยเทคนิค NDT แบ่งออกเป็น 3
กลุ่มใหญ่ ดังนี้

1.  กลุ่มผู้ประกอบการด้านการผลิต ได้แก่ กลุ่มโรงงานต่างๆ เช่น โรงกลั่นน้ำมัน โรงแยกก๊าซ
    ปิโตรเคมี โรงงานบรรจุก๊าซ และโรงงานผลิตสารเคมีต่างๆ โรงไฟฟ้า เป็นต้น

2. กลุ่มก่อสร้าง ได้แก่ กลุ่มผู้ประกอบการรับก่อสร้างโรงงานและผลิตภัณฑ์ เช่น
ผู้ประกอบการรับก่อสร้าง ท่อลำเลียง น้ำมัน ก๊าซ ทั้งบนบกและทางทะเล ภาชนะรับแรงดันสูง เช่น
ถังลูกโลก ถังบรรจุก๊าซ คลังน้ำมัน แท่นขุดเจาะน้ำมัน โรงไฟฟ้า สะพานแขวน เขื่อนกักเก็บน้ำ
ระบบชลประทาน สนามบิน อาคารขนาดใหญ่ รถไฟฟ้า ฯลฯ

3. กลุ่มผู้ประกอบการที่เกี่ยวข้องกับข้อกฎหมาย เช่น สถานีบริการ การขนส่ง
การครอบครองสารเชื้อเพลิง ที่ควบคุมโดยกฎหมาย เช่น สถานที่ประกอบการที่ใช้ ก๊าซ น้ำมัน
สารเคมี โรงแรม โรงพยาบาล ภัตตาคาร ฯลฯ

การให้บริการของบริษัทฯ กว่า 95% ยังอยู่ในกลุ่มลูกค้าภายในประเทศ
ซึ่งยังมีอัตราการเติบโตได้อย่างต่อเนื่องและในปริมาณที่สามารถตอบสนองต่อศักยภาพการให้บริการของบริษัทฯ
ได้อย่างเพียงพอ

  4.5 การให้บริการ

บริษัทฯ มีสำนักงานสาขาที่พร้อมให้บริการกับลูกค้าทั้งในพื้นที่และนอกพื้นที่ใกล้เคียง
จำนวนรวมทั้งหมด 7 แห่ง
ซึ่งกระบวนวิธีการที่ใช้บริการทดสอบเป็นไปตามเงื่อนไขของสัญญาว่าจ้างของลูกค้า
และตามข้อกำหนดกฎเกณฑ์ของกฎหมายว่าด้วยการตรวจสอบ โดยมีกระบวนการดังนี้

กระบวนการให้บริการ (Services Process)

ด้านการทดสอบโดยไม่ทำลาย (NDT) และการตรวจสอบ (Inspection)

  จากแผนภาพขั้นตอนในกระบวนการให้บริการ (Services Process) มีรายละเอียดคือ

-   การวางแผนเริ่มแรก (Planning) – หลังจากที่บริษัทฯ ตกลงรับสัญญาว่าจ้างลูกค้าแล้ว
    ทางทีมงานบริษัทฯ จะเริ่มการจัดเตรียมอุปกรณ์ เครื่องมือและบุคลากร
    พร้อมวางแผนการปฏิบัติงาน รวมถึงการออกแบบและพัฒนาเทคนิคที่เหมาะสมกับลักษณะสถานที่
    และสิ่งแวดล้อมของงานนั้นๆ

-   การปฎิบัติงาน (Performing) – ทางบริษัทฯ
    จะใช้เครื่องมือและอุปกรณ์ที่มีประสิทธิภาพในการทดสอบ พร้อมกับบุคลากร
    เข้าปฎิบัติการด้วยคุณภาพระดับมาตรฐานสากล

-   การประเมินผล และรายงาน (Evaluating / Reporting) –
    ภายหลังจากที่กระบวนการตรวจสอบทดสอบได้เสร็จสิ้นทางทีมงานจะดำเนินการประเมินผล
    และจัดทำรายงานการตรวจสอบตามมาตรฐานที่กำหนดและส่งมอบผลรายงานแก่ลูกค้าต่อไป

-   ด้านบัญชี (Accounting) – ขั้นตอนสุดท้าย ภายหลังส่งมอบผลตรวจสอบและทดสอบแล้ว
    ทางบริษัทฯ จะจัดส่ง Invoice ให้กับลูกค้าเพื่อรับการชำระตามสัญญา

4.6 ผลกระทบต่อสิ่งแวดล้อม

บริษัทฯ มีนโยบายให้พนักงานทุกคนมีจิตสำนึกและให้ความสำคัญต่อสิ่งแวดล้อม
โดยการให้ความร่วมมือ กับหน่วยงานทั้งภายใน และหน่วยงานภายนอกองค์กร อาทิเช่น
สำนักงานปรมาณูเพื่อสันติ ฯลฯ ในการป้องกัน ติดตาม
และตรวจสอบเกี่ยวกับการจัดการด้านสิ่งแวดล้อมของบริษัทฯ เพื่อไม่ให้เกิดปัญหาต่างๆ
อันเนื่องมาจากการปฏิบัติงาน โดยการจัดให้มีเจ้าหน้าที่ประจำในแต่ละโครงการฯ
ทำหน้าที่ดูแลในด้านความปลอดภัย รวมถึงผลกระทบต่อสิ่งแวดล้อมต่างๆ
โดยมีการตรวจสอบและควบคุมทุกขั้นตอนในการจัดการของเสียและเศษวัสดุที่เหลือจากการให้บริการ
เพื่อมิให้เกิดผลเสียด้านมลภาวะกระทบต่อสิ่งแวดล้อม
ซึ่งในส่วนของเสียและเศษวัสดุที่เหลือจากการให้บริการ อาทิเช่น กากกัมมันตภาพรังสี
สเปรย์กระป๋อง ผงแม่เหล็ก เหล่านี้ ทางบริษัทฯ จะต้องส่งคืนให้กับตัวแทนจำหน่ายที่ทางบริษัทฯ
สั่งซื้อสินค้า เพื่อดำเนินการต่อไป โดยส่วนของกากกัมมันตภาพรังสี
ทางตัวแทนจำหน่ายสินค้าจะต้องส่งคืนผู้ผลิตในต่างประเทศ ส่วนสเปรย์กระป๋อง
ทางตัวแทนจำหน่ายจะส่งให้กับบริษัทที่ได้รับอนุญาตในการจัดการของเสียมีพิษอย่างเป็นทางการ
เพื่อดำเนินการกำจัดตามวิธีที่ถูกต้องต่อไป อย่างไรก็ตาม ตลอดระยะเวลาการดำเนินธุรกิจที่ผ่านมา
บริษัทฯ ไม่เคยประสบปัญหาการเกิดข้อพิพาททางด้านสิ่งแวดล้อม หรือเคยถูกร้องเรียนแต่อย่างใด

ในขณะนี้ บริษัทฯ กำลังดำเนินการขอรับรองระบบงานตามมาตรฐาน ISO 17020
จากกระทรวงอุตสาหกรรม สำหรับการรับรองระบบงานของหน่วยตรวจสอบ
เพื่อเป็นการประกันคุณภาพในการให้บริการงานตรวจ
และการส่งผลกระทบต่อสิ่งแวดล้อมซึ่งคาดว่าจะได้รับการรับรองภายในปี พ.ศ.2554

ตลอดระยะเวลาที่ผ่านมา บริษัทฯ ได้ยึดมั่นในปฏิญญาและนโยบายด้านสุขอนามัย ความปลอดภัย
และสภาพแวดล้อม มาโดยตลอด ซึ่งมีรายละเอียด ดังนี้

ปฏิญญา

-   ปฏิบัติงานโดยคำนึงถึงจรรยาบรรณและจริยธรรมในวิชาชีพ
    มีระบบป้องกันอันตรายในการทำงานให้กับพนักงานและสาธารณชนที่เกี่ยวข้องเพื่อความปลอดภัยและถูกสุขอนามัย

-   ให้ความร่วมมือกับทุกหน่วยงานที่ส่งเสริมและสร้างสรรค์ให้เกิดสภาพแวดล้อมที่ดีและปลอดภัยในการทำงาน

-   ยึดมั่นและให้ความรับผิดชอบต่อสังคม และอนุรักษ์สิ่งแวดล้อมที่ดี

-   ในการทำงานจะต้องเคารพกฎเกณฑ์ข้อบังคับและวัฒนธรรมของท้องถิ่นนั้นๆ
    และองค์กรของรัฐอย่างเคร่งครัด

-   ส่งเสริมพนักงานให้มีความรู้และความสำนึกถึงเรื่องความปลอดภัย
    อาชีวอนามัยและสภาพแวดล้อมในการทำงาน
    โดยให้พนักงานทุกคนมีส่วนร่วมในการเสนอแนะความคิดเห็นเพื่อพัฒนาในเรื่องนี้

นโยบาย

-   ปฏิบัติงานโดยให้ความร่วมมือกับทุกหน่วยงานที่เกี่ยวข้อง เพื่อให้เป็นไปตามที่กฎหมายกำหนด

-   คณะบริหารความปลอดภัยจะต้องรับผิดชอบดูแลความปลอดภัย อาชีวอนามัย
    และสภาพแวดล้อมในการทำงานของพนักงานในทุกระดับเพื่อให้เป็นไปตามนโยบายของบริษัทฯ
    และกฎเกณฑ์ความปลอดภัยอาชีวะอนามัย และสภาพแวดล้อม ซึ่งกำหนดโดยผู้ว่าจ้างด้วย

-   จัดทำเอกสารวิธีการทำงาน จัดหาข้อมูลด้านเทคนิคในขอบเขตที่เหมาะสม
    เพื่อป้องกันและปกป้องความเสียหายอันอาจเกิดต่อทรัพยากรบุคคล และสภาพแวดล้อม

-   ส่งเสริมพนักงานให้มีความรู้ด้านความปลอดภัย และให้มีความคุ้นเคยกับวิธีการทำงาน
    นโยบายและกฎข้อบังคับเกี่ยวกับความปลอดภัยโดยการจัดการประชุม การอบรม
    และแนะนำเรื่องความปลอดภัย ให้กับพนักงานอย่างสม่ำเสมอและต่อเนื่อง

4.7 งานที่ยังไม่ได้ส่งมอบ

  - ไม่มี –

4.8 การมีส่วนร่วมต่อสังคม และความมั่นคงของประเทศ

-   กองทุนการศึกษาแก่เยาวชน และการสนับสนุนกิจกรรมที่เป็นการเสริมสร้างคุณธรรม

-   สนับสนุนโครงการวิจัยและพัฒนาเครื่องมือและอุปกรณ์
    เพื่อลดการนำเข้าและประหยัดเงินตราต่างประเทศ
    อีกทั้งเป็นโอกาสให้บุคลากรไทยได้มีโอกาสเรียนรู้
    และมีทักษะในการประดิษฐ์คิดค้นต่อไปในอนาคต

-   ความร่วมมือต่อภาครัฐและองค์กรอื่นๆ โดยมีส่วนร่วมเสริมสร้างมาตรการต่างๆ
    เพื่อความปลอดภัยใน ชีวิต ทรัพย์สิน และสิ่งแวดล้อมภายในประเทศ